અધિકારીએ જણાવ્યું કે દેશભરમાં લાગુ કરવામાં આવી રહેલા મેટ્રો રેલ પ્રોજેક્ટના દેશીકરણને મંત્રાલય સુનિશ્ચિત કરવા માંગે છે. હાઉસિંગ તથા અર્બન અફેર્સ મામલાઓના મંત્રાલય અનુસાર દિલ્હી, બેંગલુરુ, મુંબઈ, લખનઉ, ચેન્નઇ, નાગપુર, પુના, કોચી, અમદાવાદ, નોઇડા-ગ્રેટર નોઇડા, હૈદરાબાદ, જયપુર, કોલકાતા અને ગુરુગ્રામમાં 22 પ્રોજેક્ટસ ચાલી રહ્યા છે. મંત્રાલયે કહ્યું કે દિલ્હી મેટ્રોનો ચોથા ફેઝ ડિસેમ્બર 2020 સુધીમાં અને બેંગલુરુ મેટ્રોનો બીજો ફેઝ 2021 સુધી પૂરો થઈ શકે છે. બીજી તરફ, 2018માં મંજૂરી મેળવનારા નાગપુર મેટ્રો પ્રોજેક્ટને ડિસેમ્બર 2019માં પૂર્ણ થવાની આશા છે.